洪金寶

洪金寶，係香港著名電影人，同成龍大哥同屬「七小福」之一。

洪金寶鄉下響浙江寧波，香港出世，十歲就向京劇大師于占元拜師，好後生就響電影界擔任龍虎武師。1971年佢響嘉禾做嘢，響《奪命金劍》做龍虎武師，贏過台灣第一屆金龍獎最佳武術指導。1977年佢開始擔正主角，至1982年佢贏咗香港電影金像獎最佳男主角。1989年佢亦獲同一個獎項。

洪金寶專門拍動作片，好似《林世榮》、《東方禿鷹》、《雜家小子》就係例子，好多都收過千萬票房。除此之外佢又做過搞笑片，例如「福星系列」。所以響港產片，洪金寶係大人物嚟嘅。

九十年代尾港產片市道差，洪金寶決定到美國演出《過江龍》。一直到近年先返到香港，重拍港產片，代表作有《殺破狼》。

馬主生涯
佢係一位賽馬運動發燒友，响1990年代開始响香港賽馬會做馬主，名下賽駒包括「寶祥星」、「崇山寶」、「飛雲寶」、「紅酒之寶」。

主要電影作品 
 1977 《三德和尚與舂米六》
 1978 《贊先生與找錢華》
 1978 《肥龍過江》
 1979 《雜家小子》
 1979 《林世榮》
 1980 《鬼打鬼》
 1981 《敗家仔》
 1982 《提防小手》
 1982 《人嚇人》
 1983 《奇謀妙計五福星》
 1983 《A計劃》
 1983 《新蜀山劍俠》
 1984 《貓頭鷹與小飛象》
 1984 《快餐車》
 1985 《龍的心》
 1985 《福星高照》
 1985 《時來運轉》
 1985 《夏日福星》
 1986 《富貴列車》
 1986 《最佳福星》
 1986 《霹靂大喇叭》
 1987 《東方禿鷹》
 1987 《靈幻先生》
 1988 《飛龍猛將》
 1988 《七小福》
 1989 《八兩金》
 1989 《群龍戲鳳》
 1990 《富貴兵團》
 1990 《亂世兒女》
 1990 《鬼咬鬼》
 1990 《脂粉雙雄》
 1990 《瘦虎肥龍》
 1990 《皇家女將》
 1991 《火燒島》
 1991 《猛鬼入侵黑社會》
 1991 《豪門夜宴》
 1991 《洪福齊天》
 1991 《黐線枕邊人》
 1991 《一觸即發》
 1992 《五福星撞鬼》
 1993 《倚天屠龍記之魔教教主》
 1993 《一刀傾城》
 1995 《冇面俾》(摩登笑探) 
 1996 《浪漫風暴》
 1996 《運財五福星》
 1996 《阿金》
 1997 《一個好人》
 1997 《小倩》
 1998 《沒有小鳥的天空》
 2001 《蜀山傳》
 2001 《拳神》
 2002 《夏日殺手》
 2003 《大丈夫》
 2004 《80日環遊世界》
 2004 《驚心動魄》
 2005 《殺破狼》
 2005 《猛龍》
 2007 《雙子神偷》
 2008 《奪帥》
 2008 《三國之見龍卸甲》
 2010 《葉問2》

事件 
洪金寶曾經被指喺2021年大埔比華利山騙案入面，被黎偉業呃咗好多錢，但洪金寶否認。

類:香港武打演員
香港電影男演員
香港導演
洪氏
類:香港馬主